
 10.6.2021
 BG
 Официален вестник на Европейския съюз
 L 204/13
 РЕГЛАМЕНТ ЗА ИЗПЪЛНЕНИЕ (ЕС) 2021/932 НА КОМИСИЯТА
 от 9 юни 2021 година
 за спиране на действието на разрешението за употреба на ласалоцид А натрий (Avatec 15 % cc) и ласалоцид А натрий (Avatec 150 G) като фуражни добавки за пилета за угояване и пилета, отглеждани за кокошки носачки (притежател на разрешението Zoetis Belgium S.A.)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставяне, отказ или спиране на действието на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 Ласалоцид А натрий (Avatec 15 % cc) и ласалоцид А натрий (Avatec 150 G) бяха разрешени с Регламент (ЕО) No 1455/2004 на Комисията (3) за срок от десет години като фуражни добавки, принадлежащи към категорията на кокцидиостатиците, за употреба при пилета за угояване и пилета, отглеждани за кокошки носачки. Впоследствие посочените фуражни добавки бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от него бе подадено заявление за разрешаване на ласалоцид А натрий (Avatec 150 G) като фуражна добавка при пилета за угояване и пилета, отглеждани за кокошки носачки, с искане добавката да се класифицира в категорията добавки „кокцидиостатици и хистомоностатици“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В становищата си от 16 май 2017 г. (4) и 1 юли 2020 г. (5) Европейският орган за безопасност на храните („Органът“) посочва, че въз основа на оценката на данните и документите, представени от заявителя, не е възможно да се стигне до заключение относно безопасността и ефикасността на фуражната добавка ласалоцид А натрий (Avatec 150 G) при пилета за угояване и пилета, отглеждани за кокошки носачки. Органът посочва, че при целевите видове не може да бъде установено безопасно ниво на активното вещество ласалоцид А натрий, когато е добавено във фуражите. Освен това той стига до заключението, че поради недостатъчния брой проучвания с положителни резултати кокцидиостатичната ефикасност на фуражната добавка не е доказана в достатъчна степен при най-ниската предложена дозировка от 75 mg ласалоцид А натрий на kg пълноценен фураж. Органът също така провери доклада относно метода за анализ на тази фуражна добавка във фуражите, представен от референтната лаборатория, определена с Регламент (ЕО) No 1831/2003.
 (5)
 Съответно не беше установено, че при предложените условия на употреба посочената добавка не се